stanford-oval/wikipedia huggingface dataset:
Pierre Sagna

Pierre Sagna (11. heinäkuuta 1932 – 24. toukokuuta 2008) oli senegalilainen roomalaiskatolinen piispa. Hänet vihittiin spiritaanien papiksi 4. lokakuuta 1959 ja nimitettiin Saint-Louis du Sénégalin hiippakunnan piispaksi 19. joulukuuta 1974. Piispaksi vihkiminen seurasi 11. toukokuuta 1975. Pääkonsekraattorina toimi Augustin Sagna, jota avustivat Théodore-Adrien Sarr ja Michael Joseph Moloney.
Sagna erosi tehtävistään 22. helmikuuta 2003.
Parhaan ohjaajan palkinto (Cannesin elokuvajuhlat)

Parhaan ohjaajan palkinto (ransk. Prix de la mise en scène) jaetaan vuosittain Cannesin elokuvajuhlilla. Vain Joel Coen on saanut palkinnon kolmesti. Kahdesti on palkittu René Clément, Sergei Jutkevitš, Robert Bresson ja John Boorman.
Pierre Samuel

Pierre Samuel (12. syyskuuta 1921 – 23. elokuuta 2009) oli ranskalainen matemaatikko. Hän kuului Nicolas Bourbaki -ryhmään.
Samuel tuli tunnetuksi työstään algebran alalla. Hän kirjoitti aiheesta kaksiosaisen teoksen Commutative Algebra yhteistyössä Oscar Zariskin kanssa.
Samuel oli Université Paris-Sudin emeritusprofessori.
Petrobras Junior Team

|  Petrobras Junior Team |
| --- | --- |
Koko nimi:  Petrobras Junior Team
Perustettu:  1999
Lopetettu:  2002
Runko:  B02/50
Moottori:  Zytek
Renkaat:  A Avon
Ensimmäinen kilpailu:  San Marinon GP 1999
Viimeinen kilpailu:  Italian GP 2002
Tuloksia
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  6
Paalupaikkoja:  8
Nopeimpia kierroksia:  5
Sijoitus kaudella 2002:  4. (40 p.)
Petrobras Junior Team on brasilialainen autourheilutalli, joka kilpaili Formula 3000 -sarjassa kausilla 1999–2002.
Formula 3000 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Auto Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1999 | B99/50 Zytek V8 A |  | SMR | MON | ESP | FRA | GBR | AUT | GER | HUN | BEL | EUR |  |  | 34 | 3. |
| 1999 | B99/50 Zytek V8 A |  Max Wilson | Kesk. | 3 | DSQ | Kesk. | Kesk. | Kesk. | 2 | Kesk. |  | 3 |  |  | 34 | 3. |
| 1999 | B99/50 Zytek V8 A |  Marcelo Battistuzzi |  |  |  |  |  |  |  |  | 17 |  |  |  | 34 | 3. |
| 1999 | B99/50 Zytek V8 A |  Bruno Junqueira | Kesk. | 6 | 4 | Kesk. | 2 | DNQ | 1 | 15 | Kesk. | 16 |  |  | 34 | 3. |
| 2000 | B99/50 Zytek V8 A |  | SMR | GBR | ESP | EUR | MON | FRA | AUT | GER | HUN | BEL |  |  | 54 | 2. |
| 2000 | B99/50 Zytek V8 A |  Jaime Melo | 4 | 16 | 14 | 6 | DNQ | 17 | 5 | 8 | DNQ | 18 |  |  | 54 | 2. |
| 2000 | B99/50 Zytek V8 A |  Bruno Junqueira | 2 | 5 | 1 | 1 | 1 | 13 | 7 | Kesk. | 1 | 9 |  |  | 54 | 2. |
| 2001 | B99/50 Zytek V8 A |  | BRA | SMR | ESP | AUT | MON | EUR | FRA | GBR | GER | HUN | BEL | ITA | 46 | 2. |
| 2001 | B99/50 Zytek V8 A |  Antônio Pizzonia | 9 | 4 | 6 | 4 | Kesk. | 6 | 10 | 3 | 1 | Kesk. | 8 | Kesk. | 46 | 2. |
| 2001 | B99/50 Zytek V8 A |  Ricardo Sperafico | Kesk. | 14 | 19 | Kesk. | 5 | 3 | 13 | 11 | 3 | 7 | 1 | 3 | 46 | 2. |
| 2002 | B02/50 Zytek V8 A |  | BRA | SMR | ESP | AUT | MON | EUR | GBR | FRA | GER | HUN | BEL | ITA | 40 | 4. |
| 2002 | B02/50 Zytek V8 A |  Antônio Pizzonia | 4 | 4 | 10 | 7 | 4 | 3 | 5 | 4 | Kesk. | Kesk. | Kesk. | DSQ | 40 | 4. |
| 2002 | B02/50 Zytek V8 A |  Ricardo Sperafico | 7 | 14 | 9 | 8 | 5 | 2 | 3 | 15 | 6 | 5 | 3 | 4 | 40 | 4. |
Aiheesta muualla

Petrobras Junior Team Speedsport-Magazine
So Good

So Good tarkoittaa seuraavia asioita:
So Good, Zara Larssonin albumi vuodelta 2017
So Good, The Whispersin albumi vuodelta 1984
”So Good”, Zara Larssonin kappale
”So Good”, B.o.B:n kappale
”So Good”, Boyzonen kappale
”So Good”, Dove Cameronin kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”So Good”, voi hakea sivunnimihaulla, laajalla sivunnimihaulla tai tekstihaulla.
Pat Toomey

| Pat Toomey |
| --- | --- |

Yhdysvaltain senaattori Pennsylvaniasta
 3. tammikuuta 2011 – 3. tammikuuta 2023  
Edeltäjä:  Arlen Specter
Yhdysvaltain edustajainhuoneen jäsen Pennsylvanian 15. vaalipiiristä
 3. tammikuuta 1999 – 3. tammikuuta 2005  
Edeltäjä:  Paul McHale
Seuraaja:  Charlie Dent
Henkilötiedot
Syntynyt: 17. marraskuuta 1961 (ikä 62) Providence, Rhode Island, Yhdysvallat
Puoliso:  Kris Ann Duncan (vih. 1997)
Lapset:  3
Tiedot
Puolue:  republikaanit
Tutkinnot:  Harvardin yliopisto
 Nimikirjoitus
Aiheesta muualla
www.toomey.senate.gov
Patrick Joseph Toomey (s. 17. marraskuuta 1961) on yhdysvaltalainen liikemies ja republikaanipoliitikko. Hän toimi vuosina 2011–2023 toisena Pennsylvanian senaattoreista.
Toomey valmistui Harvardin yliopistosta ja on toiminut aiemmin finanssitoimialalla. Ennen senaattiin valitsemista hän toimi Yhdysvaltain edustajainhuoneessa vuosina 1999–2005. Hän ei hakenut uudelleenvalintaa neljännelle kaudelle vuonna 2004.
Toomey on ilmoittanut jäävänsä eläkkeelle toimikautensa päätyttyä.
Aiheesta muualla

Kuvia tai muita tiedostoja aiheesta Pat Toomey Wikimedia Commonsissa
Pat Toomeyn kotisivut (Arkistoitu – Internet Archive)
Paraguayn kansalaisuus

Paraguayn passeja (diplomaattinen passi, virkapassi ja tavallinen passi), joita maan kansalaiset voivat hakea.
Paraguayn kansalaisuus on laillinen suhde Paraguayn tasavallan ja yksittäisen henkilön välillä. Maassa noudatetaan lähtökohtaisesti ius soli -periaatetta.
Kansalaisuuden saaminen syntymällä

Lähtökohtaisesti kaikki Paraguayssa syntyneet lapset ovat syntyperäisiä maan kansalaisia, mikäli Paraguayn viranomaiset ovat varmentaneet syntymän.
Kansalaisuuden saaminen hakemuksella

Paraguayn perustuslain 148. artiklan mukaan kansalaisuus voidaan myöntää hakemuksen perusteella henkilölle, joka täyttää seuraavat ehdot:
on täysi-ikäinen
asunut maassa pysyvällä oleskeluluvalla vähintään kolme vuotta
harjoittaa Paraguayssa jotain ammattia, yritystoimintaa tai toimii tutkijana tai taiteilijana
on todettu hyvämaineiseksi ja noudattaa lakia
Kaksoiskansalaisuus ja kansalaisuuden menettäminen

Paraguay ei periaatteessa salli kaksoiskansalaisuutta. Maalla on kuitenkin kahdenväliset sopimukset Italian ja Espanjan kanssa, eli näiden maiden kansalaiset voivat ottaa vastaa myös Paraguayn kansalaisuuden. Paraguayn kansalaiset ovat myös Mercosurin kansalaisia eivätkä siis tarvitse passia tai viisumia matkustaessaan muihin Mercosur-maihin.
Syntyperäisiltä paraguaylaisilta ei voida viedä Paraguayn kansalaisuutta, jos he eivät sitä erikseen pyydä. Hakemuksen perusteella kansalaisuuden saanut voi menettää sen, jos hän asuu ilman pätevää syytä ulkomailla yli kolme vuotta tai ottaa vapaaehtoisesti vastaan jonkin toisen maan kansalaisuuden.
Pekka Heino

| Pekka Heino |
| --- | --- |
 Pekka Heino esiintymässä South Park -festivaalilla kesäkuussa 2018
Henkilötiedot
Syntynyt: 6. tammikuuta 1976 (ikä 48)
Muusikko
Tyylilajit:  hard rock heavy metal AOR
Soittimet:  laulu
Yhtyeet:  Cashmir Brother Firetribe Leverage
  [ Muokkaa Wikidatassa ] [ ohje ]  
Pekka Ansio Heino (s. 6. tammikuuta 1976) on suomalainen hard rock -laulaja. Tällä hetkellä hän vaikuttaa Brother Firetribe-yhtyeessä laulajana. Heino tekee myös coverkeikkoja monilla kokoonpanoilla. Lisäksi Heino on 1990-luvulla vaikuttanut Cashmir-rockyhtyeessä laulajana ja ollut mukana joidenkin kappaleiden sanoittamisessa.
Vuosina 2002-2018 Pekka oli myös laulajana Leverage-yhtyeessä.
Pekka on toiminut Brother Firetribe -yhtyeessä myös sanoittajana.
Ura

Heinon musiikkiura alkoi 1990-luvulla, jolloin hän aloitti Cashmir-yhtyeessä laulajana. Cashmir julkaisi yhden pitkäsoiton.
Vuonna 2001 Heino ryhtyi kirjoittamaan kappaleita Cashmir-yhtyeessäkin vaikuttaneen kosketinsoittajan Tomppa Nikulaisen kanssa. Kun Emppu Vuorinen ja Jason Flinck liittyivät heidän seuraansa, he päättivät muodostaa yhtyeen nimeltä Brother Firetribe. Siitä lähtien Heino ja Nikulainen ovat tehneet kappaleita yhdessä. Aluksi yhtye käytti rumpukonetta, kunnes yhtyeeseen liittyi vuonna 2006 Kalle Torniainen. Ensimmäiset keikat pidettiin samana vuonna.
Yhtyeessä on esitetty jonkin verran myös cover-kappaleita ja "Chasing the Angels" löytyy yhtyeen toiselta albumilta Heart Full of Fire joka julkaistiin vuonna 2008. Samana vuonna julkaistiin myös single "I am Rock" sekä "Heart Full of Fire... And Then Some" -EP, joka sisältää omien kappaleiden lisäksi myös yhden cover-kappaleen. "Heart Full of Fire" myi Suomessa kultaa vuonna 2014.
Vuonna 2002 Heino liittyi Leverage-yhtyeeseen laulajaksi. Leveragessa hän osallistuu yhtyeen muiden jäsenten kanssa sovitukseen Tuomas Heikkisen ja Torsti Spoofin toimiessaan lauluntekijöinä. Yhtyeen ensimmäinen albumi Tides ilmestyi vuonna 2006.
Tuomas Heikkinen ja Pekka Heino tekivät yhteistyötä Ari Koivusen kanssa, kun Heikkinen teki pari kappaletta Koivusen albumille Fuel for the Fire ja samalla Heino toimi taustalaulajana. Albumi julkaistiin vuonna 2007.
Brother Firetriben mennessä tauolle Leverage julkaisi toisen albumin Blind Fire vuonna 2008 ja kolmannen albumin Circus Colossus. Myös Leverage jäi tauolle, joten Heino alkoi tehdä cover-keikkoja muun muassa soolona kitaransa kanssa ja Rock & Roll Sensation -yhtyeen kanssa. Samalla Brother Firetribe julkaisi DVD-levyn. Vuonna 2009 Tuomas Heikkinen ja Pekka Heino tekivät "Wasn't It Enough" -kappaleen Agnes Pihlavan albumille Redemption.
Vuonna 2013 Brother Firetribe palasi tauolta ja julkaisi seuraavana vuonna albumin Diamond in the Firepit, josta julkaistiin ennakkoon single "For Better or for Worse".
Vuonna 2015 Brother Firetribe jäi tauolle, sillä yhtyeen kitaristi Emppu Vuorinen vaikuttaa pääsääntöisesti Nightwish-yhtyeessä. Nightwishin jäädessä tauolle maailmankiertueen jälkeen loppuvuodesta 2016 alkoi Brother Firetriben leirissä olla jälleen elonmerkkejä. Yhtyeen neljäs studioalbumi "Sunbound" julkaistiin maaliskuussa 2017. Albumilta julkaistiin ennakkoon kappaleet "Taste of A Champion", "Indelible Heroes" ja "Big City Dream". Kappaleesta "Indelible Heroes" julkaistiin myös musiikkivideo.
Heino on myös tehnyt kappaleita muun muassa Place Vendome -yhtyeelle.
Diskografia > Cashmir

Cashmir (1996)
Diskografia > Brother Firetribe

False Metal (2006)
Heart Full of Fire (2008)
Live at Apollo (2010)
Diamond in the Firepit (2014)
Sunbound (2017)
Feel the Burn (2020)
Diskografia > Leverage

Tides (2006)
Follow Down That River (EP)
Blind Fire (2008)
Circus Colossus (2009)
Lisäksi Heino on toiminut taustalaulajana Ari Koivusen albumilla Fuel for the Fire.
Aiheesta muualla

Pekka Heino Melodicrock.comin haastattelussa (englanniksi) (Arkistoitu – Internet Archive)
http://fi-fi.facebook.com/PekkaAnsioHeino
Leverage
| Paolo Ribaldini • Tuomas Heikkinen • Mikko Salovaara • Marko Niskala • Sami Norrbacka • Valtteri Revonkorpi |
| --- | --- |
Diskografia:  Tides • Follow Down That River • Blind Fire • Circus Colossus • Determinus • Above the Beyond
Katso myös:  Brother Firetribe • Cashmir
So Good (Zara Larssonin kappale)

| ”So Good” Zara Larsson ft>  Ty Dolla Sign |
| --- | --- | --- |

Singlen tiedot
 Albumilta: So Good
 Julkaistu: 27. tammikuuta 2017
 Formaatti: digitaalinen lataus
 Tuottaja(t): Charlie Puth, Danny Boy Styles (vast.)
 Tyylilaji: R&B
 Kesto: 02.47
 Levy-yhtiö: TEN Music Group, Epic Records, Sony Music Entertainment
Zara Larssonin muut singlet
| ”I Would Like” 2016 | ”So Good” 2017 | ”Symphony” 2017 |
Ty Dolla Signin muut julkaisut
| ”Fallen” 2017 | ”So Good” 2017 | ”Ain’t Nothing” 2017 |
So Good on ruotsalaislaulajan Zara Larssonin musiikkikappale, jolla vierailee myös yhdysvaltalaisräppäri Ty Dolla Sign. Sen julkaisivat TEN Music Group, Epic Records ja Sony Music Entertainment Larssonin toisen, kappaleen nimeä kantavan studioalbumin viidentenä singlenä 27. tammikuuta 2017. Kappaleen ovat sanoittaneet Charlie Puth, Jacob Kasher Hindlin, Gamal Lewis ja Danny Schofield, joista Puth sekä Schofield myös tuottivat sen. Kappaleen musiikkivideon ohjasi Sarah McColgan ja se julkaistiin Larssonin vevo-kanavalla 3. helmikuuta 2017.
"So Good" oli kaupallisesti kohtalainen menestys, sen päästyä singlelistan viidenkymmenen parhaan joukkoon Isossa-Britanniassa, Norjassa, Ruotsissa, Skotlannissa, ja Tanskassa. Larsson ja Ty Dolla Sign ovat esittäneet kappaleen ensimmäisen kerran livenä The Ellen DeGeneres Showssa 7. helmikuuta 2017. Sen jälkeen he ovat esittäneet sen muun muassa The Wendy Williams Showssa 23. maaliskuuta 2017.
Käännös suomeksi
So Long

| ”So Long” ABBA |
| --- | --- | --- |

Singlen tiedot
 Albumilta: Abba
 Äänitetty : 1974
 Julkaistu: 1974
 Tuottaja(t): Benny Andersson Björn Ulvaeus
 Tyylilaji: rock, pop
 Kesto: 03.09
 Levy-yhtiö: Polar Music
Abban muut singlet
| ”Hasta mañana” 1974 | ”So Long” 1974 | ”I've Been Waiting for You” 1974 |
So Long on ruotsalaisen Abba-yhtyeen musiikkikappale vuodelta 1974. Rock-vaikutteisen kappaleen sävelsivät ja sanoittivat Benny Andersson ja Björn Ulvaeus. Päävokalisteina ovat Agnetha Fältskog ja Anni-Frid Lyngstad, Andersson ja Ulvaeus laulavat taustat.
"So Long" -singlestä julkaistiin kaksi painosta, toisen b-puolena on "I've Been Waiting for You" ja toisen "Hasta mañana".
"So Long" kuuluu Abban heikoimmin menestyneisiin singlejulkaisuihin.
Käännös suomeksi
Operation: Mindcrime

| Operation: Mindcrime Queensrÿche |
| --- | --- | --- |

Studioalbumin tiedot
 Äänitetty : 1987–1988
 Studio : Kajem/Victory Studios, Gladwyne, Pennsylvania, USA Le Studio, Morin-Heights, Quebec, Kanada
 Julkaistu: 3. toukokuuta 1988
 Tuottaja(t): Peter Collins
 Tyylilaji: heavy metal, progressiivinen metalli
 Kesto: 59.14
 Levy-yhtiö: EMI
Queensrÿchen muut julkaisut
| Rage for Order 1986 | Operation: Mindcrime 1988 | Empire 1990 |
Singlet albumilta Operation: Mindcrime
 ”Breaking the Silence” Julkaistu: 1988 (promo)  ”Eyes of a Stranger” Julkaistu: 1988  ”Revolution Calling” Julkaistu: 1988 (promo)  ”I Don’t Believe in Love” Julkaistu: 1989
Operation: Mindcrime on yhdysvaltalaisen metalliyhtye Queensrÿchen kolmas studioalbumi, joka julkaistiin 3. toukokuuta 1988.
Operation: Mindcrime on konseptialbumi ja sitä on kuvailtu myös rockoopperaksi. Tarinan päähenkilö on korruptoituneessa yhteiskunnassa elävä päihdeongelmainen Nikki. Hän ajautuu maanalaiseen vastarintaliikkeeseen, jonka johtaja Dr. X aivopesee Nikkin palkkamurhaajakseen poliittisia johtajia vastaan. Nikki rakastuu nunnaksi kääntyneeseen Sister Maryyn ja haluaa erota organisaatiosta, johon hän on tahtomattaan joutunut. Albumilla kuullaan ääninäytteljöiden esittämää dialogia, ja albumin varsinaisia kappaleita nivoo yhteen lyhyemmät välisoitot.
Operation: Mindcrime sai ilmestyessään ylistystä niin kriitikoilta kuin yleisöltäkin. Sitä on yleisesti pidetty Queensrÿchen musiikillisesti tärkeimpänä albumina, ja yhtenä metallimusiikin parhaista konseptialbumeista. Albumi oli myös kaupallinen menestys ja singlet ”I Don’t Believe in Love” ja ”Eyes of a Stranger” saavuttivat Queensrÿchen uran ensimmäiset sijoitukset Mainstream Rock -listoille. Albumille myönnettiin Yhdysvalloissa kultalevy (500 000 kpl) vuonna 1989 ja platinalevy (1 000 000 kpl) elokuussa 1991.
Albumille julkaistiin jatko-osa Operation: Mindcrime II vuonna 2006.
Taustaa

Queensrÿchen edellinen albumi Rage for Order ei ollut menestynyt kaupallisesti toivotulla tavalla. Yhtyeen kitaristi Chris DeGarmo kertoi vuonna 2003 haastattelussa, että yhtye oli lähellä hajoamista vuonna 1986. Laulaja Geoff Tate totesi, että tulevan kolmannen albumin pitäisi palauttaa yhtyeen Queensrÿche-EP:n aikainen katu-uskottavuus. ”Tarkoitin sillä varmaankin sitä, että olimme leikkineet hiuslakalla ja erikoisilla vaatteilla...”  (ks. hair metal) ”Meidän täytyi nyt esittää itsemme viisaammalla tavalla, ehkä antaa musiikin puhua enemmän kuin imagon”, Tate tarkentaa. Rumpali Scott Rockenfield jatkaa: ”Oliko meillä paineita nostaa levymyyntiä? Siihen asti olimme edenneet tasaista tahtia, tosin nousukiito oli hitaampaa, kuin jotkut toivoivat. Kokonaisen konseptialbumin tekemistä pidettiin radikaalina vetona meille, mutta emme ikinä olleet yhtye, joka menee vain flow’n mukana.”
Taustaa > Inspiraatio

Queensrÿchen laulaja Geoff Tate sai inspiraation albumin vallankumoukselliseen teemaan, kun hän muutti Montrealiin ja kuunteli paikallisten Quebecin separatistien puheita. Jotkin Taten kanssa läheiset quebeciläiset olivat jopa mukana terrorismia harjottavissa organisaatioissa. ”He kertoivat paljon, etenkin muutaman juoman jälkeen. Se on hauskaa, että kun olet muusikko niin ihmiset saattavat kertoa sinulle paljon avoimemmin asioista”, Tate muistelee. Hän yhdisti tarinaan myös muistoja vanhoista ystävistään, jotka olivat kärsineet huumeongelmista. Kun Tate oli kehittämässä tarinaa albumille, hän sai kitaristi DeGarmon ensimmäisenä innostumaan konseptista. Hän kuvaili yhtyeen toimintaa hyvin poliittiseksi kokonaisuudeksi, jossa muut jäsenet täytyy saada vakuuttumaan juurta jaksaen. ”Kun olin saanut yhden tyypin taakseni, siitä alkoi lumipalloefekti”, Tate kertoo.
Äänitys

Operation: Mindcrimen äänitys aloitettiin Pennsylvanian Gladwynessä, jonka jälkeen yhtye siirtyi Montrealin Le Studioon. Kanadalaisen Rushin kanssa työskennellyt brittiläinen Peter Collins valikoitui tuottajaksi. Yhdessä ääniteknikkojen James ”Jimbo” Bartonin ja Paul Northfieldin kanssa työryhmän luovuus pääsi kukoistamaan. Taten mukaan kaikki ääniefektit, kuten askelten äänet ja auton ikkunan avaaminen suunniteltiin yksityiskohtaisesti ja tässä ääniteknikko Northfieldillä oli merkittävä rooli. ”Sellaisia ääniefektejä voisi ostaa valmiina, mutta me todella ajoimme auton studiolle ja asetimme mikrofonin siihen”, Tate kertaa.
Säveltäjä Michael Kamen, jonka kanssa Queensrÿche oli tehnyt yhteistyötä jo debyyttialbumillaan The Warning vastasi jousi- ja kuorosovituksista. Kamen paneutui tarkasti katolisen kirkon äänimaailmaan selloineen ja kuoroineen työskennellessään kappaleen ”Suite Sister Mary” parissa.
Operation: Mindcrime äänitettiin Sonyn 24-raitaisella digitaalisella nauhurilla. Albumi myös miksattiin ja masteroitiin digitaalisena.
Tarina

Albumin tarina kitaristi Chris DeGarmon selittämänä. Suluissa merkitty kappale, johon kukin osa viittaa:
Albumi alkaa sairaalasta, jossa päähenkilö Nikki makaa lähes katatoonisessa tilassa ja pystyy muistamaan menneisyydestään vain pätkiä. Yhtäkkiä Nikkin muistot palaavat häneen mieleensä yhtenä tajunnanvirtana (”I Remember Now”). Hän muistaa kuinka heroiiniaddiktina hän turhautui ympäröivään korruptoituneeseen ja epätasa-arvoiseen yhteiskuntaan, ja hänet manipuloitiin liittymään oletettavasti salaiseen vallankumoukselliseen organisaatioon (”Anarchy-X” ja ”Revolution Calling”). Organisaation johtohenkilö on mystinen poliittinen ja hengellinen demagogi, joka tunnetaan vain nimellä Dr. X eli Tohtori X. Hän manipuloi Nikkin heroiinilla ja aivopesulla muuttumaan palkkamurhaajaksi. Kun Dr. X sanoo sanan mindcrime, hän saa Nikkin muuttumaan tottelevaksi sätkynukekseen ja murhaamaan kenet tahansa Dr. X tahtoo (”Operation: Mindcrime”).
Nikkin ego ja hänen kiintymisensä johtajaan voimistuu samalla kun hänen vaikutusvaltansa Dr. X:n organisaatiossa kasvaa (”Speak”). Eräs Dr. X:n kollegoista on korruptoitunut piispa Father William. Hänen kauttaan Nikki saa teini-ikäisen nunnaksi kääntyneen prostituoidun Sister Maryn palveluja (”Spreading the Disease”). Kun Nikki ystävystyy ja kiintyy Sister Maryyn, hän alkaa kyseenalaistaa vallankumouksellista toimintaansa tajutessaan, että Dr. X:llä on todellisuudessa pahantahtoinen suunnitelma (”The Mission”). Dr. X huomaa tämän ja kokee Maryn uhkana hänen henkilökultilleen, joten hän käskee Nikkiä tappamaan Maryn sekä piispan. Nikki menee kirkkoon ja tappaa piispan, mutta kohdattuaan Maryn hän ei pysty totella käskyä (”Suite Sister Mary”). Hän rakastaa Maryä ja päättää jättää organisaation lähteäkseen hänen kanssaan. Kun Nikki menee kertomaan Dr. X:lle, että he ovat lähdössä, Dr. X muistuttaa Nikkiä hänen menneisyydestään ja miten hän tulee palaamaan surkeaan elämään huumeaddiktina (”The Needle Lies”). Nikki lähtee epävarmana, ja kun hän palaa Maryn luokse hän löytää hänet kuolleena (”Electric Requiem”).
Nikki musertuu henkisesti Maryn kuolemasta ja siitä mahdollisuudesta, että hän saattoi tietämättään murhata Maryn. Mindcrime at the Moore -DVD:llä paljastettiin myöhemmin, että Mary nimenomaan tappoi itsensä, kun Dr. X uhkasi tappaa Nikkin. Nikki alkaa vajota hulluuteen ja juoksee kadulla huutaen Maryn nimeä (”Breaking the Silence”). Poliisi ryntää Nikkin kimppuun ja pidättää hänet, kun he löytävät Nikkiltä aseen, jolla he uskovat hänen tappaneen Maryn (”I Don’t Believe in Love”). Nikki alkaa kärsiä lähes täydellisestä muistinmenetyksestä, ja hänet laitetaan mielisairaalaan, missä hän muistelee viimeisiä hetkiään Maryn kanssa (”Waiting for 22” ja ”My Empty Room”). Tarina palaa takaisin alkupisteeseen, jossa Nikkin muisti on palannut. Nyt hän katsoo itseään peilistä, mutta ei tunnista kuka hän on ja mitä hänestä on tullut (”Eyes of a Stranger”).
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
AllMusic: 
Imperiumi: 10/10
Kaaoszine: sävyltään ylistävä
Kerrang!: 
Metal Forces: 9,5/10
Metalliluola: 10/10
Operation: Mindcrime sai ilmestyessään erittäin hyvän vastaanoton. Aikalaiskriitikot kehuivat yhtyeen soittamista, Geoff Taten laulua, monipuolista juonta ja Peter Collinsin tuotantoa.
Jatko-osa

Albumin jatko-osa Operation: Mindcrime II julkaistiin huhtikuussa 2006. Jatko-osassa Ronnie James Dio esittää Dr. X:ää. Albumia seuranneella kiertueella yhtye esitti sekä Operation: Mindcrimen, että sen jatko-osan kokonaisuudessaan. Operation: Mindcrime II ei saanut läheskään yhtä hyvää vastaanottoa kuin ensimmäinen osa, mutta siitä tuli silti yhtyeen myydyin albumi yli kymmeneen vuoteen.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | I Remember Now | Chris DeGarmo, Geoff Tate, Michael Wilton | 1.17 |  |  |  |  |  |  |
| 2. | Anarchy-X (instrumentaali) | DeGarmo | 1.27 |  |  |  |  |  |  |
| 3. | Revolution Calling | Tate, Wilton | 4.42 |  |  |  |  |  |  |
| 4. | Operation: Mindcrime | DeGarmo, Tate, Wilton | 4.43 |  |  |  |  |  |  |
| 5. | Speak | Tate, Wilton | 3.42 |  |  |  |  |  |  |
| 6. | Spreading the Disease | Tate, Wilton | 4.07 |  |  |  |  |  |  |
| 7. | The Mission | DeGarmo | 5.45 |  |  |  |  |  |  |
| 8. | Suite Sister Mary | DeGarmo, Tate | 10.41 |  |  |  |  |  |  |
| 9. | The Needle Lies | Tate, Wilton | 3.08 |  |  |  |  |  |  |
| 10. | Electric Requiem | Scott Rockenfield, Tate | 1.22 |  |  |  |  |  |  |
| 11. | Breaking the Silence | DeGarmo, Tate | 4.34 |  |  |  |  |  |  |
| 12. | I Don’t Believe in Love | DeGarmo, Tate | 4.23 |  |  |  |  |  |  |
| 13. | Waiting for 22 (instrumentaali) | DeGarmo | 1.05 |  |  |  |  |  |  |
| 14. | My Empty Room | Tate, Wilton | 1.25 |  |  |  |  |  |  |
| 15. | Eyes of a Stranger | DeGarmo, Tate | 6.39 |  |  |  |  |  |  |
|  |  |  | 59.14 |  |  |  |  |  |  |
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 16. | The Mission (Live Hammersmith Odeon, Lontoo, Britannia 15.11.1990) | DeGarmo | 6.11 |  |  |  |  |  |  |
| 17. | My Empty Room (Live Astoria, Lontoo, Britannia 20.10.1994) | Tate, Wilton | 2.43 |  |  |  |  |  |  |